༣སློབ་དེབ་དཔེ་སྐྲུན་ཁྲོད་ཞུ་དག་བྱེད་རྒྱུ་ཡང་བྱ་བ་གལ་ཆེན་ཞིག་ཡིན་པས།དཔེ་དེབ་རེ་རེའི་སྤུས་ཚད་ལེགས་མིན་ནི་ཐད་ཀར་དུ་རྩོམ་སྒྲིག་པས་ཞུ་དག་ནན་ཏན་ཡིན་མིན་ལ་རག་ལས་ཡོད།གཞན་བོད་ཡིག་སློབ་དེབ་ཀྱི་བཀོལ་སྤྱོད་ཐད་ཞིང་ལྗོངས་ལྔའི་ས་ཁུལ་ལ་ལར་རྐྱེན་སྣ་ཚོགས་ཀྱི་དབང་གིས་སློབ་ཁྲིད་ཀྱི་སྔོན་ལ་སློབ་དེབ་ཐོན་ཐུབ་ཀྱི་མེད་པས་སློབ་ཁྲིད་ཀྱི་འཆར་གཞི་ལག་བསྟར་བྱེད་པ་དང་སློབ་ཁྲིད་ཀྱི་སྤུས་ཚད་མཐོར་འདེགས་སུ་གཏོང་བར་བར་ཆད་བཟོས་པ་དང་།བོད་ཡིག་སློབ་དེབ་ཀྱི་རིན་གོང་རྒྱ་ཡིག་ལས་ལྡབ་འགའ་མཐོ་བ་འདི་ཡང་དབུལ་ཕོངས་ས་ཁུལ་ཁ་ཤས་ཀྱི་སློབ་མའམ་ཁྱིམ་བདག་གིས་དང་ལེན་བྱེད་དཀའ་བའི་ཚད་དུ་ཡོད།